Modul
Innhold
Innholdsliste 🔎︎

# Lime inn innhold i spesielle formater

Innhold som lagres til utklippstavla kan limes inn i dokumentet ved å bruke forskjellige formater. I LibreOffice kan du velge hvordan innholdet skal settes inn ved hjelp av et dialogvindu eller en nedtrekksknapp.

Valgene som er tilgjengelig, er avhengig av innholdet på utklippstavla.

I tekstdokument i Writer kan du lime inn uformatert tekst fra utklippstavlen ved å trykke Cmd + OptionCtrl + Alt
+ Shift + V.

## Lime inn innholdet fra utklippstavla ved hjelp av en knappemeny

1. Trykk på pilen rett til høyre for knappen Lim inn på standardverktøylinja for å åpne menyen.

2. Velg ett av alternativene.

Hvis du ikke liker resultatet, kan du trykke på knappen Angre og eventuelt bruke et av de andre alternativene til å lime inn på nytt.

## Sette inn innholdet på utklippstavla ved hjelp av et dialogvindu

1. Velg Rediger → Lim inn utvalg.

2. Velg et av alternativene og trykk på OK.

Hvis du er i et regneark og innholdet på utklippstavla er regnearkceller, vil dialogvinduet Lim inn utvalg se litt annerledes ut. Bruk dialogvinduet Lim inn utvalg til å kopiere celler ved hjelp av grunnleggende eller avanserte alternativer.

- Bytt rader og kolonner gjør radene i celleområdet som skal limes inn, om til kolonner.

- Lenke limer celleområdet inn som en lenke. Hvis kildefila endres, vil også innholdet i cellene du har limt inn, endre seg.

- De andre alternativene beskrives i hjelpen som vises når du bruker Lim inn utvalg i LibreOffice Calc.

Lignende emner

Lim inn utvalg